
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 13 

13 Ιανουάριου 2005 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση και συμπλήρωση του Οργανισμού Εσω¬ 
τερικής Υπηρεσίας του Δήμου Αίγιου. 1 

Έγκριση της αριθμ. 08/2004 απόφασης του Διοικητικού 
Συμβουλίου, περί ψήφισης του Οργανισμού Εσωτε¬ 
ρικής Υπηρεσίας του Ν.Π.Δ.Δ. με την επωνυμία «Δη¬ 
μοτικός Παιδικός Σταθμός Ακράτας» Ν. Αχαΐας. 2 

Τροποποίηση του Οργανισμού Εσωτερικής Υπηρε¬ 
σίας Α' Παιδικού Σταθμού Δήμου Κόνιτσας Νομού 

Ιωαννίνων. 3 

Τροποποίηση της συστατικής πράξης του Ν.Π.Δ.Δ. 
Δήμου Πρέβεζας «Δημοτική Βιβλιοθήκη Πρέβεζας 

- Γ υμνασιάρχης Κοντός». 4 

Σύσταση Νομικού προσώπου με την επωνυμία «Σχο¬ 
λική Επιτροπή Δημοτικού Σχολείου και Νηπιαγω¬ 
γείου Δ.Δ. Καλογήρων Δήμου Αιθήκων», Ν. Τρι¬ 
κάλων. 5 

Τροποποίηση συστατικής πράξης της αμιγούς Δ.Ε. με 
την επωνυμία «Δημοτική Επιχείρηση Πολιτισμού» 

Δήμου Αλμυρού Ν. Μαγνησίας. 6 

Σύσταση Διαδημοτικής Επιχείρησης με την επωνυμία 
«Περιβαλλοντική Διαδημοτική Επιχείρηση 
(ΠΕ.Δ.Ε) Βόρειας Φθιώτιδας ΔήμωνΔομοκού, Θεσ- 

σαλιώτιδας και Ξυνιάδας, Νομού Φθιώτιδας. 7 

Χορήγηση άδειας άσκησης επαγγέλματος Κοινωνι¬ 
κού Λειτουργού στην ΠΑΤΣΗ ΣΤΑΜΑΤΙΑ ΤΟΥ ΕΥ¬ 
ΑΓΓΕΛΟΥ. 8 


ΑΠΟΦΑΣΕΙ Σ 

Αριθ. 18249 (1) 

Τροποποίηση και συμπλήρωση του Οργανισμού 
Εσωτερικής Υπηρεσίας του Δήμου Αίγιου. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΔΥΤΙΚΗΣ ΕΛΛΑΔΑΣ 

Έχοντας υπόψη: 

1.-Τις διατάξειςτωνάρθ. 21 του Ν. 2190/1994, 8παρ. 5 
του Ν. 2307/1995, 18παρ. 12 του Ν. 2503/1997, 18τουΝ. 
2539/1997, 13 παρ. 1 του Ν. 2672/1998 και των Π.Δ/των 


22/1990 και 50/2001, καθώς και την ισχύουσα νομοθεσία 
«περί αρμοδιοτήτων των Ο.Τ.Α. Α' βαθμού». 

2. - Τις αριθμ. 173/1999, 317/2001 και 267/2003 αποφά¬ 
σεις του Δημοτικού Συμβουλίου του Δήμου Αίγιου «περί 
ψήφισης του Ο.Ε.Υ. του Δήμου» και «περί τροποποίησης 
και συμπλήρωσης του Ο.Ε.Υ. του Δήμου Αίγιου» που 
εγκρίθηκαν με τις αριθμ. 10351/14.7.1999, 13641/ 
13.8.2001 και 13321/27.8.2003 αποφάσεις μας και δημο- 
σιεύθηκαν στα ΦΕΚ 1555/τ. Β73.8.1999, ΦΕΚ 1182/τ.Β'/ 
11.9.2001, ΦΕΚ 1324/τ.Β'/16.9.2003, αντίστοιχα. 

3. - Τις αριθμ. 01/2004,207/2004 και 274/2004 νεώτερες 
αποφάσεις του Δημοτικού Συμβουλίου Δήμου Αίγιου Ν. 
Αχαΐας «περί τροποποίησης και συμπλήρωσης του υφι¬ 
σταμένου Ο.Ε.Υ. του Δήμου» και τις αριθμ. 21-θέμα Ιο και 
21-θέμα 2ο/10.8.2004 γνωμοδοτήσεις του Υπηρεσιακού 
Συμβουλίου Ο.Τ.Α. Ν. Αχαΐας, με τις οποίες γνωμοδοτεί 
υπέρ της τροποποίησης και συμπλήρωσης του υφιστάμε¬ 
νου Ο.Ε.Υ. του Δήμου Αιγίου. 

4. - Τις διατάξεις του άρθρου 27 του Ν. 2081/1991 με το 
οποίο προστέθηκε νέο άρθρο 29Α στο Ν. 1558/1985 για 
τον έλεγχο των δαπανών που προκαλούν οι κανονιστικές 
διοικητικές πράξεις. 

5. - Την αριθμ. 241/18.8.1998 (ΦΕΚ 939/τ. Β /1.9.1998) 
εξουσιοδοτική απόφαση του Γ ενικού Γ ραμματέα Περιφέ¬ 
ρειας, με την οποία η αρμοδιότητα αυτή μεταβιβάστηκε 
στο Γενικό Διευθυντή Περιφέρειας, καθώς και το δικαίω¬ 
μα να υπογράφουν «Με εντολή Γ.Γ. Περιφέρειας», απο¬ 
φασίζουμε: 

Εγκρίνουμε τις αριθμ. 01,207 και 274/2004 αποφάσεις 
του Δημοτικού Συμβουλίου Δήμου Αιγίου «περίτροποποί- 
ησης και συμπλήρωσης του Οργανισμού Εσωτερικής 
Υπηρεσίας του Δήμου» και με την πρόβλεψη, όπως παρα¬ 
κάτω: 

Α. Την σύσταση είκοσι επτά (27) θέσεων τακτικού προ¬ 
σωπικού κατηγορίας και κλάδου ΔΕ Επόπτες-Φύλακες 
Σχολικών Κτιρίων, οι οποίες εντάσσονται στο Τμήμα Διοι¬ 
κητικών και Οικονομικών Υπηρεσιών. 

Β. Την τροποποίηση του άρθρου 2 της απόφασης 
10351/3.8.1999 (ΦΕΚ 1555/3.8.1999 τ. Β'), ως προς την ΕΙ¬ 
ΔΙΚΗ ΥΠΗΡΕΣΙΑ Δημοτική Αστυνομία, η οποία αντικαθί¬ 
σταται σε Διεύθυνση Δημοτικής Αστυνομίας η οποία θα 
απαρτίζεται από τα παρακάτω δύο Τμήματα: 

α) Τμήμα με αρμοδιότητες ελέγχου κυκλοφορίας και 
στάθμευσης οχημάτων και 

β) Τμήμα με αρμοδιότητες ελέγχου καθαριότητας και 
αδειών οικοδομών. 

Οι αρμοδιότητες των Τμημάτων και ο τρόπος άσκησης 
των αρμοδιοτήτων είναι αυτές που αναφέρονται στις δια¬ 
τάξεις των άρθρων 2, 15 και 18 του Π.Δ. 23/2002 (ΦΕΚ 
19/7.2.2002 τ.Α'). 

Οι κατηγορίες και ειδικότητες προσωπικού, που θα στε¬ 
λεχώσουν την ανωτέρω Διεύθυνση, είναι ειδικό ένστολο 
προσωπικό των κατηγοριών και κλάδων ΠΕ23, ΤΕ23 και 
ΔΕ23, Επιστημονικό και Υποστηρικτικό προσωπικό των 
κατηγοριών και κλάδων ΠΕ3, ΤΕ11 και ΔΕΙ. 

Οι θέσεις του προσωπικού της ανωτέρω Διεύθυνσης 
κατά Κατηγορία και Κλάδο είναι: 

1. - Δυο (2) θέσεις ΠΕ23 με βαθμούς Δ - Α. 

2. - Δυο (2) θέσεις ΤΕ23 με βαθμούς Δ - Α. 

3. - Δυο (2) θέσεις ΔΕ23 με βαθμούς Δ - Α και οι θέσεις 
στον Ο.Ε.Υ. από (8) γίνονται (10). 

4. - Μία (1 )θέση ΤΕ11 με βαθμούς Δ - Α και οι θέσεις στον 
Ο.Ε.Υ. από (1) γίνονται (2). 

5. - Μία (1)θέση ΔΕΙ με βαθμούς Δ - Α και οι θέσεις στον 
Ο.Ε.Υ. από (34) γίνονται (35). 

Συνολικά οι θέσεις της Δ/νσης αυτής είναι δέκα έξι (16). 

Γ. Τροποποιείται το άρθρο 4 του υφιστάμενου Ο.Ε.Υ. 
(ΦΕΚ 1555/3.8.1999) και η παρ. 3 δ αυτού ως προς την κα¬ 
τηγορία και κλάδο επιλογής Προϊσταμένου του Τμήματος 
Καθαριότητας - Ποιότητας Ζωής και ορίζεται ότι ο Προϊ¬ 
στάμενος του ανωτέρω τμήματος θα προέρχεται και από 
την κατηγορία και κλάδο ΤΕ3 και αντικαθιστά την κατηγο¬ 
ρία και κλάδο ΔΕΙ. 

Κατά τα λοιπά ισχύει ως έχει το άρθρο 4 του υφιστάμε¬ 
νου Ο.Ε.Υ. 

Δ. Σύμφωνα με τις διατάξεις του άρθρου 13, παρ. 2 ατού 
Ν. Ν.3013/2002, συμπληρώνεται το άρθρο 6του υφιστάμε¬ 
νου Ο.Ε.Υ. «αρμοδιότητες υπηρεσιακών μονάδων» και η 
παρ. 3 αυτού «Δ/νση Τεχνικών Υπηρεσιών», με την προσθή¬ 
κη Κεφ. Ε' με το οποίο συστήνεται «Γραφείο Πολιτικής Προ¬ 
στασίας», οι αρμοδιότητες του οποίου αποβλέπουν στην 
προστασία της ζωής, υγείας και περιουσίας των πολιτών 
από φυσικές (ταχείας ή βραδείας εξέλιξης), τεχνολογικές 
(συμπεριλαμβανομένων βιολογικών, χημικών και πυρηνι¬ 
κών συμβάντων) και λοιπές καταστροφές που προκαλούν 
καταστάσεις εκτάκτου ανάγκης, κατά τη διάρκεια ειρηνικής 
περιόδου. Στο πλαίσιο του ίδιου σκοπού περιλαμβάνεται η 
μέριμνα για τα υλικά και πολιτιστικά αγαθά, τις πλουτοπα- 
ραγωγικές πηγές καιτις υποδομές της χώρας, με στόχο την 
ελαχιστοποίηση των συνεπειών των καταστροφών. 

Ε. Προστίθεται άρθρο 7 στον υφιστάμενο Ο.Ε.Υ., όπως 
παρακάτω αναφέρεται και το άρθρο 7 αυτού απαριθμεί- 
ται σε άρθρο 8: 

Σύμφωνα με τις διατάξεις του άρθρου 31 παρ. 2 του Ν. 
3013/2002 συστήνεται Διεύθυνση Κ.Ε.Π., η οποία θα 
απαρτίζεται από τα παρακάτω δύο Τμήματα: 

α) Τμήμα Εξυπηρέτησης Πολιτών 

β) Τμήμα εσωτερικής ανταπόκρισης. 

Οι αρμοδιότητες των ανωτέρω τμημάτων είναι αυτές που 
περιγράφονται στηνπαρ. 1 του ανωτέρω άρθρου και νόμου. 

I.- Οι θέσεις της ανωτέρω Διεύθυνσης ανά κατηγορία 
και κλάδο είναι: 

Α.- Μία (1) θέση ΠΕΙ - Διοικητικού και οι θέσεις στον 
Ο.Ε.Υ. από οκτώ (8) γίνονται εννέα (9) με βαθμούς Δ - Α. 

Β.-Δυο (2) θέσεις ΤΕ17-Διοικητικού - Λογιστικού και οι 
θέσεις στον Ο.Ε.Υ. από μία (1) γίνονται τρεις (3) με βαθ¬ 
μούς Δ-Α. 


Γ.- Εννέα (9) θέσεις ΔΕΙ - Διοικητικού και οι θέσεις στον 
Ο.Ε.Υ. από τριάντα πέντε (35) γίνονται σαράντα τέσσερις 
(44) με βαθμούς Δ - Α. 

Δ.- Μία (1) θέση ΠΕ - Οικονομικών Επιστημών, Ειδικότη¬ 
τας Αγροτικής Περιφερειακής Ανάπτυξης, Κλάδου Διεκ¬ 
περαίωσης Υποθέσεων Πολιτών. 

Ε.- Μία (1) θέση ΠΕ - Φιλοσοφικής, Ειδικότητας Φιλολό¬ 
γου, Κλάδου Διεκπεραίωσης Υποθέσεων Πολιτών. 

ΣΤ.- Μία (1) θέση ΤΕ - Δ/σης και Οικονομίας, Ειδικότη¬ 
τας Δ/σης Μονάδων Τοπικής Αυτοδιοίκησης, Κλάδου 
Διεκπεραίωσης Υποθέσεων Πολιτών. 

Ζ.- Μία (1) θέση ΤΕ Δ/σης και Οικονομίας, Ειδικότητας 
Εμπορίας και Διαφήμισης, Κλάδου Διεκπεραίωσης Υπο¬ 
θέσεων Πολιτών. 

Συνολικά οι οργανικές θέσεις της Δ/νσης αυτής γίνο¬ 
νται δέκα έξι (16). 

II.- Σύμφωνα με τις διατάξεις της παρ. 11 εδ. α, β και γ 
του άρθρου 31 του Ν. 3013/2002 καθιερώνεται: 

α) Προαιρετική θητεία πτυχιούχων Πανεπιστημιακής 
και Τεχνολογικής Εκπαίδευσης ετήσιας διάρκειας. 

β) Απασχόληση φοιτητών τριτοβάθμιας εκπαίδευσης ή 
αποφοίτων Ι.Ε.Κ., Τ.Ε.Ε. ή άλλων σχολών δευτεροβάθ¬ 
μιας εκπαίδευσης ειδικότητας προγραμματιστή ή χειρι¬ 
στή ηλεκτρονικών υπολογιστών. 

γ) Απασχόληση σπουδαστών Τ.Ε.Ι. για την πραγματο¬ 
ποίηση της εξάμηνης πρακτικής τους άσκησης, με απα¬ 
ραίτητη προϋπόθεση τη γνώση χρήσης ηλεκτρονικού 
υπολογιστή. 

Η πρόσληψη των ανωτέρω πτυχιούχων Πανεπιστημια¬ 
κής και Τεχνολογικής Εκπαίδευσης προαιρετικής θητείας 
και η πρόσληψη φοιτητών τριτοβάθμιας εκπαίδευσης ή 
αποφοίτων Ι.Ε.Κ., Τ.Ε.Ε. κ.λπ. θα διενεργείται σύμφωνα 
με τις διατάξεις της παρ. 12 εδ. α και β του ιδίου παραπά¬ 
νω άρθρου και νόμου. 

Το ύψοςτων αποδοχώντων ανωτέρω καθορίζεται με κοι¬ 
νή απόφαση των υπουργών Οικονομίας και Οικονομικών 
και Εσωτερικών, Δημόσιας Διοίκησης και Αποκέντρωσης. 

Κατά τα λοιπά ισχύουν ως έχουν οι αριθμ. 10351/ 
14.7.1999, 13641/13.8.2001 και 13321/27.8.2003 αποφά¬ 
σεις μας. 

Με την παρούσα προκαλείται δαπάνη μόνο σε βάρος 
του προϋπολογισμού του Δήμου Αιγίου, το ύψος της 
οποίας ανέρχεται στο ποσό των € 702.320 και είναι εγγε¬ 
γραμμένη στους ΚΑΕ 05/111.1 και 75/111.1 του προϋπο¬ 
λογισμού έτους 2004 και επομένων ετών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πάτρα, 13 Δεκεμβρίου 2004 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής κ.α.α. 

ΧΛΟΗ ΚΑΤΣΟΥΔΑ 

-*- 

Αριθ. 17133 (2) 

Έγκριση του Οργανισμού Εσωτερικής Υπηρεσίας του 
Ν.Π.Δ.Δ. με την επωνυμία «Δημοτικός Παιδικός Σταθ¬ 
μός Ακράτας», Ν. Αχάίας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΔΥΤΙΚΗΣ ΕΛΛΑΔΑΣ 

Έχοντας υπόψη: 

1.-Τις διατάξεις του άρθρου 12τουΝ. 1188/1981, όπως 

αντικαταστάθηκε με τις όμοιες του άρθρου 8 παρ. 5 του 
Ν. 2307/1995, καθώς και τις διατάξεις του άρθρου 198 
παρ. 3 του Π.Δ. 410/1995. 

2. - Την αριθμ. 08/17.6.2004 απόφαση του Διοικητικού 
Συμβουλίου του Δημοτικού Παιδικού Σταθμού Ακράτας, 
καθώς και την όμοια με αριθμό 151/7.7.2004 απόφαση 
του Δημοτικού Συμβουλίου Δήμου Ακράτας, με την οποία 
εγκρίνει τον Οργανισμό Εσωτερικής Υπηρεσίας του Δη¬ 
μοτικού Παιδικού Σταθμού. 

3. - Την αριθμ. 25-θέμα 2ο/22.9.2004 γνωμοδότηση του 
Υπηρεσιακού Συμβουλίου Υπαλλήλων Ο.Τ.Α. Νομού 
Αχάίας. 

4. -Τις διατάξεις του άρθρου 27 του Ν. 2081/1991 με το 
οποίο προστέθηκε νέο άρθρο 29Α στο Ν. 1558/1985 για 
τον έλεγχο των δαπανών που προκαλούν οι κανονιστικές 
διοικητικές πράξεις. 

5. - Την αριθμ. 241 Γ.Γ./18.8.1998 (ΦΕΚ 939/τ. 
Β'/1.9.1998) εξουσιοδοτική απόφαση του Γενικού Γραμ¬ 
ματέα Περιφέρειας, με την οποία η αρμοδιότητα αυτή με¬ 
ταβιβάστηκε στο Γενικό Διευθυντή Περιφέρειας, καθώς 
και το δικαίωμα να υπογράφουν «Με εντολή Γ.Γ. Περιφέ¬ 
ρειας», αποφασίζουμε: 

Εγκρίνουμε την αριθμ. 08/2004 απόφαση του Διοικητι¬ 
κού Συμβουλίου του Ν.Π.Δ.Δ. με την επωνυμία «Δημοτι¬ 
κός Παιδικός Σταθμός Δήμου Ακράτας», με την οποία ψη¬ 
φίζει τον Οργανισμό Εσωτερικής Υπηρεσίας του. 

Άρθρο 1 

Διάρθρωση υπηρεσιών 

Οι υπηρεσίες του Δημοτικού Παιδικού Σταθμού Ακρά¬ 
τας θα λειτουργούν σε επίπεδο Αυτοτελούς Γραφείου, το 
οποίο διαρθρώνεται με βάση το αντικείμενο απασχόλη¬ 
σής του. 

Άρθρο 2 

Αρμοδιότητες του Αυτοτελούς Γ ραφείου 
«Δημοτικός Παιδικός Σταθμός Δήμου Ακράτας» 

Οι αρμοδιότητες του Παιδικού Σταθμού συνοψίζονται: 

Α. Στην παροχή σύγχρονης προσχολικής αγωγής στα 
φιλοξενούμενα νήπια. 

Β. Στην επιμέλεια των παντός είδους διοικητικών και οι¬ 
κονομικών εργασιών προκειμένου να διασφαλιστεί η εύ¬ 
ρυθμη λειτουργία του Σταθμού. 

Γ. Στην μέριμνα παροχές διατροφές των νηπίων και κα¬ 
θαριότητας. 

Άρθρο 3ο 

Καθήκοντα Προϊσταμένου Αυτοτελούς Γ ραφείου 

1. -Είναι αρμόδιος και επιμελείται σε συνεργασία με 
τους παιδαγωγούς του Σταθμού για την εφαρμογή των 
σύγχρονων απόψεωντης Παιδαγωγικής και της Ψυχολο¬ 
γικής καθώς και την παροχή σωστής προσχολικής αγω¬ 
γής στα φιλοξενούμενα νήπια.- 

2. -Εποπτέυει συντονίζει και κατευθύνει μαζί με τους 
παιδαγωγούς το παιδαγωγικό έργο του Σταθμού.- 

3. -Είναι αρμόδιος για την εύρυθμη λειτουργίατου Σταθ¬ 
μού. 

4. -Εισηγείται στο Δ.Σ. του Σταθμού κάθε θέμα που αφο¬ 
ρά τη λειτουργία,το προσωπικό, τους γονείς και την υλι- 
κοτεχνική υποδομή του Σταθμού όπως: 

• Τον αριθμό και τις ειδικότητες του προσωπικού που 
είναι αναγκαίο,προκειμένου να διασφαλιστεί η εύρυθμη 
λειτουργίατου. 


• Το παιδαγωγικό υλικό και τον πάσης φύσεως εξοπλι¬ 
σμό.- 

• Τις απαραίτητες εργασίες για την επισκευή και τη συ¬ 
ντήρηση των κτιρίων.- 

• Την επιμόρφωση του προσωπικού 

5. -Είναι υπεύθυνος για την τήρηση του κανονισμού λει¬ 
τουργίας του Παιδικού Σταθμού.- 

6. -Εποπτεύει όλο το προσωπικό για την σωστή εκτέλε¬ 
ση των καθη κόντων το υ. - 

7. -Είναι υπεύθυνος για την τήρηση του ωραρίου του 
προσωπικού, προγραμματίζει και εγκρίνει τις άδειες αυ¬ 
τού ώστε να μην δημιουργούνται λειτουργικά προβλήμα¬ 
τα στο Σταθμό.- 

8. -Εγκρίνει και υπογράφει τα αιτήματα του υπολοίπου 
προσωπικού που αφορούν ανάγκες του χώρου εργασίας 
τους.- 

9. -Είναι υπεύθυνες για τις συγκεντρώσεις προσωπικού, 
γονέων.- 

10. -Συνεργάζεται αρμονικά με το Διοικητικό Υπάλληλο 
ο οποίος οφείλει να παρέχει κάθε στοιχείο για να διασφα¬ 
λιστεί η εύρυθμη λειτουργία του Σταθμού και η επίτευξη 
των σκοπών του.- 

11 .-Φροντίζει σε συνεργασία μετο Διοικητικό Υπάλληλο 
για την προμήθεια και τον έγκαιρο εφοδιασμό του Σταθ¬ 
μού μετά αναγκαίατρ'φιμα και λοιπά υλικά που είναι απα¬ 
ραίτητα για την εύρυθμη λειτουργία του.- 

12. -Συνεργάζεται με το Διοικητικό Υπάλληλο για την εκ¬ 
καθάριση και πληρωμή κάθε δαπάνης καθώς και την έκ¬ 
δοση των σχετικών ενταλμάτων πληρωμών.- 

13. -Εποπτέυει τη σύνταξη των μισθολογικών καταστά¬ 
σεων του προσωπικού και εκκαθάριση μισθών, επιδομά¬ 
των, προσαυξήσεων κ.λπ. του προσωπικού.- 

14. -Συνεργάζεται με το Διοικητικό Υπάλληλο για την κα- 
τάρτισητου προϋπολογισμού -απολογισμού-ισολογισμού.- 

15. -Επιβλέπει την τήρηση όλων των απαραίτητων βι¬ 
βλίων και τηρεί τη σφραγίδα του Σταθμού.- 

Άρθρο 4ο 

Οργανική Σύνθεση Προσωπικού 
Οι θέσεις προσωπικού ορίζονται ως εξής: 

Α'ΜΟΝΙΜΟ ΠΡΟΣΩΠΙΚΟ 

1 .-ΚΛΑΔΟΣ ΠΕ ΔΙΟΙΚΗΤΙΚΟΥ -ΟΙΚΟΝΟΜΙΚΟΥ 
Θέσεις 0 
Βαθμός Δ'-Α 

2. -ΠΕ ΝΗΠΙΑΓΩΓΩΝ 
Θέσεις 0 
Βαθμός Δ'-Α 

3. -ΚΑΛΔΟΣΤΕ9 ΒΡΕΦΟΝΗΠΙΟΚΟΜΙΑΣ 
Θέσεις 0 

Βαθμός Δ'-Α 

4. -ΚΛΑΔΟΣ ΤΕ ΔΙΟΙΚΗΤΙΚΟΣ- ΛΟΓΙΣΤΙΚΟΣ 
Θέσεις 0 

Βαθμός Δ'-Α 

5. -ΚΛΑΔΟΣ ΤΕ ΠΛΗΡΟΦΟΡΙΚΗΣ 
Θέσεις 0 

Βαθμός Δ'-Α 

6. -ΚΛΑΔΟΣ ΤΕ2 ΚΟΙΝΩΝΙΚΩΝ ΛΕΙΤΟΥΡΓΩΝ 
Θέσεις 0 

Βαθμός Δ'-Α 

7. -ΚΛΑΔΟΣ ΔΕ ΔΙΟΙΚΗΤΙΚΩΝ ΓΡΑΜΜΑΤΕΩΝ 
Θέσεις 0 

Βαθμός Δ'-Α 

8. -ΚΛΑΔΟΣ ΔΕ 8 ΒΟΗΘΩΝ ΒΡΕΦΟΚΟΜΩΝ ΠΑΙΔΟΚΟ¬ 
ΜΩΝ 

Θέσεις 0 
Βαθμός Δ'-Α 

9. -ΚΛΑΔΟΣ ΔΕ ΟΔΗΓΩΝ 
Θέσεις 0 

Βαθμός Δ'-Α 

10. -ΚΛΑΔΟΣ ΔΕ32 ΜΑΓΕΙΡΩΝ 
Θέσεις 0 

Βαθμός Δ'-Α 

11. -ΚΛΑΔΟΣ ΥΕ1 ΚΛΗΤΗΡΩΝ -ΘΥΡΩΡΩΝ -ΓΕΝΙΚΩΝ 
ΚΑΘΗΚΟΝΤΩΝ 

Θέσεις 0 
Βαθμός Ε'-Β 

12. -ΚΛΑΔΟΣ ΥΕ14 ΒΟΗΘΗΤΙΚΟΥ ΠΡΟΣΩΠΙΚΟΥ (ΒΟΗ¬ 
ΘΟΣ ΜΑΓΕΙΡΟΥ) 

Θέσεις 0 
Βαθμός Ε'-Β 

13. -ΚΛΑΔΟΣΥΕ16 ΠΡΟΣΩΠΙΚΟΥ ΚΑΘΑΡΙΟΤΗΤΑΣ 
Θέσεις 0 

Βαθμός Ε'-Β 

Β'ΤΑΚΤΙΚΟ ΠΡΟΣΩΠΙΚΟ 
ΠΡΟΣΩΠΟΠΑΓΩΝ ΘΕΣΕΩΝ 
α. ΜΟΝΙΜΟ ΠΡΟΣΩΠΙΚΟ 
1 ,-ΠΕ ΝΗΠΙΑΓΩΓΩΝ (ΠΡΟΣ) 

Θέσεις 0 

2. -ΤΕ ΝΗΠΙΑΓΩΓΩΝ (ΠΡΟΣ) 

Θέσεις 1 

3. -ΤΕ ΒΡΕΦΟΝΗΠΙΟΚΟΜΙΑΣ ΚΠΣ 
Θέσεις 0 

4. -ΔΕ ΔΙΟΙΚΗΤΙΚΟΥ -ΛΟΓΙΣΤΙΚΟΥ 
Θέσεις 0 

5. -ΔΕ ΒΟΗΘΩΝ ΒΡΕΦΟΚΟΜΩΝ 
Θέσεις 0 

6. -ΥΕ 1 ΜΑΓΕΙΡΩΝ 
Θέσεις 1 

7. -ΥΕ ΠΡΟΣΩΠΙΚΟ ΚΑΘΑΡΙΟΤΗΤΑΣ 
Θέσεις 2 

8. -ΔΕ ΤΕΧΝΙΚΩΝ (ΟΔΗΓΟΥ ΟΧΗΜΑΤΩΝ) 

Θέσεις 1 

Γ' ΕΠΟΧΙΑΚΟ ΠΡΟΣΩΠΙΚΟ 
(ΓΙΑ ΚΑΛΥΨΗ ΕΚΤΑΚΤΩΝ ΑΝΑΓΚΩΝ) 

1. - Μία (1) Θέση ΤΕ9 ΒΡΕΦΟΝΗΠΙΟΚΟΜΙΑΣ ή ΠΕ Νη¬ 
πιαγωγών 

2. - Μία (1) Θέση ΥΕ1 προσωπικό καθαριότητας 

Οι θέσεις των κλάδων ΠΕ Νηπιαγωγών (προσωρινός) 
και ΤΕ Νηπιαγωγών (προσωρινός) μετατρέπονται μόλις 
κενωθούν με οποιονδήποτε τρόπο σε θέσεις κλάδου ΤΕ9 
Βρεφονηπιοκόμων σύμφωνα με τις διατάξεις του άρθρου 
35 Ν. 2646/1998.- 

Άρθρο 5ο 

Προϊστάμενος Υπηρεσιακής Μονάδας 
Κατά το διάστημα κατά το οποίο θα υπηρετούν στο 
Ν.Π.Δ.Δ. υπάλληλοι των κλάδων ΠΕ Νηπιαγωγών (προ¬ 
σωρινός),ΤΕ Νηπιαγωγών (προσωρινός) καιΤΕ Βρεφονη- 
πιοκομίας ως προϊστάμενοι του Παιδικού Σταθμού επιλέ¬ 
γονται από τους κλάδους ΠΕ Νηπιαγωγών (προσωρινός), 
ΤΕ Νηπιαγωγών (προσωρινός, ΤΕ Βρεφονηπιοκομίας και 
ΤΕ9 Βρεφονηπιοκομίας.- 

Άρθρο 6ο 

Γιατον διορισμό, τα καθήκοντα, τους περιορισμούς, το 


χρόνο εργασίας, την αστική ευθύνη, τα δικαιώματα, τις 
άδειες, τις μεταβολές υπηρεσιακής κατάστασης, το προ¬ 
βάδισμα,τις ηθικές αμοιβές, τα πειθαρχικά αδικήματα, τη 
λύση της υπαλληλικής σχέσης και την ιατροφαρμακευτι¬ 
κή περίθαλψη των υπαλλήλων εφαρμόζονται οι εκάστοτε 
Νομοθετικές διατάξεις.- 

Άρθρο 7ο 

Η κατανομή του προσωπικού γίνεται πάντοτε με από¬ 
φαση του Προέδρου του Διοικητικού Συμβουλίου του 
Ν.Π.Δ.Δ. ανάλογα με τις ανάγκες των υπηρεσιών, τα προ¬ 
σόντα των υπαλλήλων, την πείρα και τις γνώσεις αυτών σε 
ειδικά αντικείμενα, κατά την οποία κατανομή θα εξετάζο¬ 
νται και τυχόν ειδικές ανάγκες των υπαλλήλων, την πείρα 
και τις γνώσεις αυτών σε ειδικά αντικείμενα, κατά την 
οποία κατανομή θα εξετάζονται και τυχόν ειδικές ανάγκες 
των υπαλλήλων (μητέρες ανήλικων τέκνων, έγκυες γυναί¬ 
κες, τόπος διαμονής κ.λπ.).- 

Ο Προϊστάμενος του Αυτοτελούς Γραφείου ορίζεται 
πάντοτε με απόφαση του Προέδρου του Ν.Π.Δ.Δ., ο κρι- 
νόμενος από το αρμόδιο Υπηρεσιακό Συμβούλιο υπάλλη¬ 
λος αναπληρούμένος σε περίπτωση απουσίας του ή κω¬ 
λύματος από τον κατά βαθμό αρχαιότερο υπάλληλο της 
αυτής υπηρεσίας.- 

Κάθε άλλη λεπτομέρεια λειτουργίας των επί μέρους 
υπηρεσιών μη προβλεπόμενοι από τον παρόντα Οργανι¬ 
σμό, ρυθμίζεται με τον κανονισμό λειτουργίας του 

Ν,Π.Δ.Δ..- 

Άρθρο 8ο 

Η ισχύς του παραπάνω Οργανισμού αρχίζει από τη δη¬ 
μοσίευσή του στην Εφημερίδα της Κυβερνήσεως. 

Από την απόφαση αυτή δημιουργείται δαπάνη μόνο σε 
βάρος του προϋπολογισμού του Ν.Π.Δ.Δ. με την επωνυ¬ 
μία «Δημοτικός Παιδικός Σταθμός Ακράτας» το ύψος της 
οποίας ανέρχεται στο ποσό των 85.655 € και είναι εγγε¬ 
γραμμένη στον ΚΑΕ 05/112.1 του προϋπολογισμού έτους 
2004 του Ν.Π.Δ.Δ. και επομένων ετών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πάτρα, 20 Δεκεμβρίου 2004 
Με εντολή Γ ενικού Γ ραμματέα Περιφέρειας 

Ο Γ ενικός Διευθυντής κ.α.α. 

ΧΛΟΗ ΚΑΤΣΟΥΛΑ 

-♦- 

Αριθ. 25380 (3) 

Τροποποίηση του Οργανισμού Εσωτερικής Υπηρεσίας 
Α' Παιδικού Σταθμού Δήμου Κόνιτσας Νομού Ιωαννίνων. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΗΠΕΙΡΟΥ 

Έχοντας υπόψη: 

1. Τις διατάξεις του άρθρου 12 του Ν. 1188/1981, όπως 
σήμερα ισχύουν. 

2. Τις διατάξεις της παρ. 4 του άρθρου 12 του Ν. 
2307/1995 

3. Τις διατάξεις του άρθρου 12 του Ν. 2880/2001. 

4. Την αριθμ. 21292/25.9.2003 απόφασή μας, «περί ψη- 
φίσεωςτου Ο.Ε.Υ. Α' Παιδικού Σταθμού Δήμου Κόνιτσας 
(ΦΕΚ. 1510/τ. Β/14.10.2003)». 

5. Την αριθμ. 2/2004 απόφαση του Διοικητικού Συμβου¬ 
λίου του Α' Παιδικού Σταθμού Δήμου Κόνιτσας, με την 

οποία τροποποιεί το άρθρο 6 του Οργανισμού Εσωτερι¬ 
κής Υπηρεσίας του καιτηναριθμ. 247/2004 όμοια του Δη¬ 
μοτικού Συμβουλίου Δήμου Κόνιτσας, με την οποία εκ¬ 
φράζει τη σύμφωνη γνώμη του. 

6. Την αριθμ. 76/2004 Γνωμοδότηση του Υπηρεσιακού 
Συμβουλίου Ο.Τ.Α. Ν. Ιωαννίνων και 

7. Την 20922/19.9.2001 (ΦΕΚ. 1271/Β/2.10.2001 ) από¬ 
φασή μας, «Μεταβίβαση αρμοδιοτήτων και παροχή εξου¬ 
σιοδότησης υπογραφής αποφάσεων, εγγράφων κ.λπ. ΜΕ 
ΕΝΤΟΛΗ ΓΕΝΙΚΟΥ ΓΡΑΜΜΑΤΕΑ ΠΕΡΙΦΕΡΕΙΑΣ», αποφα¬ 
σίζουμε: 

Τροποποιούμε το άρθρο 6 της αριθμ. 21292/25.9.2003 
απόφασής μας, ως εξής: 

ΑΡΘΡΟ 6ο 

ΟΡΓΑΝΙΚΗ ΣΥΝΘΕΣΗ ΠΡΟΣΩΠΙΚΟΥ 
(άρθρο 30,31 του Ν.1188/1981) 

Α' ΜΟΝΙΜΟ ΠΡΟΣΩΠΙΚΟ ΟΡΓΑΝΙΚΩΝ ΘΕΣΕΩΝ ΕΚ¬ 
ΠΑΙΔΕΥΤΙΚΟ ΠΡΟΣΩΠΙΚΟ 

1) ΚΛΑΔΟΣ ΤΕ 16 ΝΗΠΙΑΓΩΓΩΝ 

Με τυπικό προσόν πτυχίο ΤΕΙ Βρεφονηπιοκομίας 
ΘΕΣΕΙΣ: 1 
ΒΑΘΜΟΣ: Δ’-Α’ 

2) ΚΛΑΔΟΣ ΠΕ 10 ΝΗΠΙΑΓΩΓΩΝ 
ΘΕΣΕΙΣ: 1 

ΒΑΘΜΟΣ: Δ’-Α’ 

ΔΙΟΙΚΗΤΙΚΟ ΠΡΟΣΩΠΙΚΟ 

1) ΚΛΑΔΟΣ ΔΕ ΔΙΟΙΚΗΤΙΚΟΣ-ΟΙΚΟΝΟΜΙΚΟΣ 

ΘΕΣΕΙΣ: 1 

ΒΑΘΜΟΣ: Δ’-Α’ 

ΠΡΟΣΩΠΙΚΟ ΒΟΗΘΗΤΙΚΩΝ ΕΡΓΑΣΙΩΝ ΚΑΙ ΜΑΓΕΙΡΕΙΟΥ 

1) ΚΛΑΔΟΣ ΔΕ 8 ΒΟΗΘΩΝ ΒΡΕΦΟΝΗΠΙΟΚΟΜΩΝ 
ΘΕΣΕΙΣ: 1 

ΒΑΘΜΟΣ: Δ’-Α’ 

2) ΚΛΑΔΟΣ ΔΕ 32 ΜΑΓΕΙΡΩΝ 
ΘΕΣΕΙΣ: 1 

ΒΑΘΜΟΣ: Δ’-Α’ 

3) ΚΛΑΔΟΣ ΥΕ16 ΠΡΟΣΩΠΙΚΟΥ ΚΑΘΑΡΙΟΤΗΤΑΣ 
ΘΕΣΕΙΣ: 1 

ΒΑΘΜΟΣ: Ε’-Β’ 

Κατά τα λοιπά ισχύει ως έχει η προηγούμενη απόφασή 
μας. 

Κάλυψη δαπάνης: 

Με την παρούσα κανονιστική πράξη δεν προκαλείται 
επιπλέον δαπάνη σε βάρος του προϋπολογισμού του Α' 
Παιδικού Σταθμού Δήμου Κόνιτσας. 

Η απόφαση αυτή να δημοσιευθεί στην Εφημερίδα της 
Κυβέρνήσεως. 

Ιωάννινα, 27 Δεκεμβρίου 2004 

Με εντολή Γενικού Γραμματέα Περιφέρειας 
Ο Διευθυντής 
ΧΡΗΣΤΟΣ ΤΣΙΑΤΟΥΡΑΣ 

-*- 

Αριθ. 7755 (4) 

Τροποποίηση της συστατικής πράξης του Ν.Π.Δ.Δ. Δή¬ 
μου Πρέβεζας «Δημοτική Βιβλιοθήκη Πρέβεζας - Γυ¬ 
μνασιάρχης Κοντός». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΗΠΕΙΡΟΥ 
Έχοντας υπόψη: 

1. Τις διατάξεις του άρθρου 12, παρ. 1,2,3 και 4 του Ν. 


1188/1981 «περί καταστάσεως προσωπικού των Οργανι¬ 
σμών Τοπικής Αυτ/σης». 

2. Τις διατάξεις του άρθρου 26, παρ. 4, του Ν. 1832/1989 
«περίτροποποίησης καισυμπλήρωσηςτης Νομοθεσίαςγια 
την Τοπική Αυτ/ση, την Αποκέντρωση και άλλες διατάξεις». 

3. Τις διατάξεις του άρθρου 26, παρ. 6, του Ν. 2130/1993 
«περίτροποποίησης και συμπλήρωσης διατάξεωντης πε¬ 
ριφερειακής διοίκησης, του κώδικα της Ελληνικής Ιθαγέ¬ 
νειας, του Δημοτικού και Κοινοτικού κώδικα, των διατάξε¬ 
ων για τις προσόδους των Οργανισμών Τοπικής Αυτ/σης 
και άλλες διατάξεις». 

4. Τις διατάξεις του άρθρου 8, παρ. 5, του Ν. 2307/1995 
«περί προσαρμογής της Νομοθεσίας αρμοδιότητας 
Υπουργείου Εσωτερικών, στις διατάξεις για τη Νομαρ¬ 
χιακή Αυτοδιοίκηση και άλλες διατάξεις». 

5. Τις διατάξεις του άρθρου 1-7, του Ν. 2503/1997 «πε¬ 
ρί Διοίκηση, στελέχωση της Περιφέρειας, ρύθμιση θεμά¬ 
των για την τοπική Αυτ/ση και άλλες διατάξεις». 

6. Την αριθμ. 203/21.9.1966 απόφαση του Δημοτικού 
Συμβουλίου Πρέβεζας και δημοσιεύθηκε στο υπ’ αριθ. 
259/24.11.1966 τεύχος Α’ Φ.Ε.Κ., με την οποία συστήθηκε 
στο Δήμο Πρέβεζας, ίδιο Νομικό Πρόσωπο, με την επω¬ 
νυμία, «Δημοτική Βιβλιοθήκη Πρέβεζας - Γυμνασιάρχης 
Κοντός»,όπως τροποποιήθηκε με τις αριθμ. 124/ 
26.3.1968, 102/27.5.1981, 41/17.2.1983, 34/1.2.1984, 
211/11.7.1984, 127/5.4.1989 και 6/25.1.1995 αποφάσεις 
του Δημοτικού Συμβουλίου Πρέβεζας. 

7. Την αριθμ. 302/2004 απόφαση του Δημοτικού Συμ¬ 
βουλίου Πρέβεζας «περί τροποποίησης της συστατικής 
πράξηςτου Ν.Π.Δ.Δ. Δημοτική Βιβλιοθήκη Πρέβεζας-Γυ¬ 
μνασιάρχης Κοντός». 

8. Την αριθμ. 20921/19.9.2001 απόφαση του Γενικού 
Γ ραμματέα Περιφέρειας Ηπείρου, «περί μεταβίβασης αρ¬ 
μοδιοτήτων και παροχή εξουσιοδότησης υπογραφής 
αποφάσεων, εγγράφων κ.λπ., με εντολή Γ ενικού Γ ραμμα¬ 
τέα Περιφέρειας, στο Γενικό Δ/ντή, στο Δ/ντή και στους 
Πρ/νους των τμημάτων της Δ/νσης Τοπικής Αυτ/σης και 
Δ/σης των Νομών, εκτός της έδρας της Περιφέρειας 
(ΦΕΚ 1271/2.10.2001,τ.Β')», αποφασίζουμε: 

Επικυρώνουμε την αριθ. 302/2004 απόφαση του Δημο¬ 
τικού Συμβουλίου Πρέβεζας «Περίτροποποίησης της συ¬ 
στατικής πράξηςτου Ν.Π.Δ.Δ. Δήμου Πρέβεζας Δημοτική 
Βιβλιοθήκη Πρέβεζας Γ υμνασιάρχης Κοντός» ως εξής: 

Α) Το άρθρο 1 αντικαθίσταται: 

Ο Δήμος Πρέβεζας συνιστά Ν.Π.Δ.Δ. με την επωνυμία 
«Δημοτική Βιβλιοθήκη Πρέβεζας-Γ υμνασιάρχης Χρήστος 
Κοντός». 

Β) Το άρθρο 2 αντικαθίσταται: 

Σκοπός του συνιστώμενου Ν.Π.Δ.Δ., είναι: 

1. Η πνευματική, πολιτιστική, κοινωνική, παιδαγωγική 
και επαγγελματική ανύψωση των κατοίκων της περιοχής. 

2. Η συλλογή, διαφύλαξη και προβολή των στοιχείων 
της λαϊκής μας παράδοσης, της ιστορικής και λογοτεχνι¬ 
κής μας κληρονομιάς, η ανάπτυξη της πνευματικής και 
πολιτιστικής δημιουργίας του τόπου μας, η υποβοήθηση 
της έρευνας και της πληροφόρησης. 

3. Η προαγωγή της γνώσης, της δια βίου παιδείας και 
του πολιτισμού, θέτοντας στη διάθεση του κοινού τα κα¬ 
τάλληλα επιλεγμένα βιβλία και άλλα υλικά (ΘΩ, ΘΩ-ΒΟΜ, 
Ω\/Ω, δίσκους μουσικής κ.α.). 

4. Η έκδοση βιβλίων, περιοδικών και άλλων εντύπων για 
την προβολή της τοπικής δημιουργίας, των σκοπών και 
των δραστηριοτήτων της Βιβλιοθήκης. 

5. Η συνεργασία με άλλες βιβλιοθήκες (Πανεπιστημια¬ 
κές, Δημόσιες, Δημοτικές, Σχολικές, Φορέων ή Ιδρυμά¬ 
των, κ.α.) της χώρας μας ή άλλων χωρών. 

Γ) Το άρθρο 3 αντικαθίσταται: 

Πόροι της Δημοτικής Βιβλιοθήκης Πρέβεζας είναι: 

1. Η ετήσια τακτική επιχορήγηση του Δήμου Πρέβεζας, 
το ύψος της οποίας καθορίζεται κάθε έτος με τη ψήφιση 
του προϋπολογισμού του Δήμου Πρέβεζας. 

2. Οι κάθε είδους κρατικές επιχορηγήσεις. 

3. Οι κάθε είδους εισφορές, δωρεές, κληρονομιές και 
κληροδοσίες (μετά από έγκριση και αποδοχή τους από το 
Δ.Σ.του Νομικού Προσώπου). 

4. Οι εισπράξεις από συνδρομές, την πώληση υλικών ή 
την παροχή υπηρεσιών. 

5. Τα έσοδα από διάφορες εκδηλώσεις της Βιβλιοθή¬ 
κης. 

6. Οι πρόσοδοι από την περιουσία της Βιβλιοθήκης. 

Δ. Το άρθρο 4 αντικαθίσταται: 

1. Το Ν.Π.Δ.Δ. διοικείται από 9/μελές Δ.Σ. αποτελούμε- 
νο από (3) τρία αιρετά και (6) έξι μη αιρετά μέλη, τα οποία 
μαζί με τους αναπληρωτές τους, ορίζονται από το Δημο¬ 
τικό Συμβούλιο Πρέβεζας. Πρόεδρος του Δ.Σ. είναι ο Δή¬ 
μαρχος ή άλλο μέλος αιρετό ή μη που ορίζεται απ’ αυτόν. 
Τα μη αιρετά μέλη είναι δημότες ή κάτοικοι του Δήμου 
Πρέβεζας που έχουν την προσήκουσα επαγγελματική ή 
κοινωνική δράση ή τις απαιτούμενες γνώσεις για την προ¬ 
αγωγή των σκοπών της Δημοτικής Βιβλιοθήκης. 

2. Η θητεία των μελών του Δ.Σ. ακολουθεί αυτή του Δη¬ 
μοτικού Συμβουλίου και λήγει πάντα με την εγκατάσταση 
του νέου Δ.Σ. 

Στην πρώτη συνεδρίασή του, το Δ.Σ. εκλέγει από τα μέ¬ 
λη του τον Αντιπρόεδρο, τον Γραμματέα, τον Ταμία και 
τον Έφορο. Με απόφαση του Δημοτικού Συμβουλίου 
Πρέβεζας, μπορεί να τροποποιείται ο αριθμός των μελών 
του Δ.Σ., η αναλογία αιρετών και μη αιρετών μελών και η 
διάρκεια της θητείας τους. 

Από τις διατάξεις της απόφασης αυτής δεν προκαλείται 
δαπάνη σε βάρος του προϋπολογισμού του. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πρέβεζα, 21 Δεκεμβρίου 2004 

Με εντολή Γ ενικού Γ ραμματέα Περιφέρειας 
Η Αναπληρώτρια Διευθύντρια 
Μ. ΠΙΠΙΛΙΔΟΥ 

-♦- 

Αριθ. 17455 (5) 

Σύσταση Νομικού προσώπου με την επωνυμία «Σχολική 

Επιτροπή Δημοτικού Σχολείου και Νηπιαγωγείου Δ.Δ. 

ΚαλογήρωνΔήμου Αιθήκων», Ν. Τρικάλων. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1. Τις διατάξεις: α) των παρ. 8-15 του άρθρου 5 του Ν. 
1894/1990 (τ.Α' 110) «Για την Ακαδημία Αθηνών και άλλες 
διατάξεις και β) του άρθρου 203 του Δημοτικού & Κοινο¬ 
τικού Κώδικα (Π.Δ. 410/1995τ.Α'231). 

2. Τις διατάξεις του άρθρου 29 Α του Ν. 1558/1985 
(ΦΕΚ 231 Α'), το οποίο προστέθηκε με το άρθρο 27 του 
Ν. 2081/1992 (ΦΕΚ 154 Α'), όπως τροποποιήθηκε με το 
άρθρο 1 του Ν. 2469/1997 (ΦΕΚ 38 Α') και της εγκυκλίου 


570/7.10.1992 της Γραμματείας του Υπουργικού Συμ¬ 
βουλίου. 

3. Τηναριθμ. 116/2004 απόφαση του Δημοτικού Συμβουλί¬ 
ου του Δήμου Αιθήκων «περί σύστασης ιδίου Νομικού Προ¬ 
σώπου με την επωνυμία «Σχολική Επιτροπή Δημοτικού Σχο¬ 
λείου και Νηπιαγωγείου Δ.Δ. Καλογήρων Δήμου Αιθήκων». 

4. Την αριθμ. 2106/10.5.2001 (ΦΕΚ 597/τ.Β'/21.5.2001 
απόφαση του Γ.Γ.Π.Θ. για εξουσιοδότηση υπογραφής 
εγγράφων στο Διευθυντή της Υπηρεσίας μας με εντολή 
Γ.Γ.Π.Θ., αποφασίζουμε: 

1. Συνιστούμε στο Δήμο Αιθήκωντου Ν. Τρικάλων Νομι¬ 
κό Πρόσωπο με την επωνυμία « Σχολική Επιτροπή Δημο¬ 
τικού Σχολείου και Νηπιαγωγείου Δ.Δ.ΚαλογήρωνΔήμου 
Αιθήκων». 

2. Σκοπός του Νομικού προσώπου είναι: 

α) Η διαχείριση των πιστώσεων που διατίθενται για την 
κάλυψη των δαπανών λειτουργίας, θέρμανσης, φωτισμού 
ύδρευσης, τηλεφώνου αποχέτευσης, αγοράς αναλώσι¬ 
μων υλικών κ.λπ. 
β) Η αμοιβή καθαριστριών. 

γ) Η εκτέλεση έργων για την επισκευή και συντήρηση 
των Σχολείων και του κάθε είδους εξοπλισμού των. 

δ) Η εισήγηση προς τις αντίστοιχες διευθύνσεις Πρωτο¬ 
βάθμιας και Δευτεροβάθμιας εκπαίδευσης για τον εφοδια¬ 
σμό από τον Οργανισμό Σχολικών κτιρίων των Σχολείων με 
έπιπλα και εξοπλιστικά είδη και από το Υπουργείο Εθνικής 
παιδείας και Θρησκευμάτων με βιβλία και βιβλιοθήκες. 

ε) Η διαχείριση των εσόδων από την ενδεχόμενη εκμε¬ 
τάλλευση των σχολικών κυλικείων και 
στ) Η λήψη κάθε άλλου μέτρου που κρίνεται αναγκαία 
για τη στήριξη της διοικητικής λειτουργίας των σχολικών 
μονάδων. 

3. Πόροιτου Νομικού Προσώπου είναι: 
α) Η ετήσια επιχορήγηση του Κράτους, 
β) Η ετήσια επιχορήγηση του Δήμου. 

γ) Κάθε είδους εισφορές, δωρεές, κληρονομιές και κλη¬ 
ροδοσίες. 

δ) Εισπράξεις από το αντίτιμο των παρεχόμενων πραγ¬ 
μάτων ή υπηρεσιών, 
ε) Πρόσοδοι από την περιουσία του. 

4. Διοίκηση του Νομικού Προσώπου. 

Το συνιστώμενο Νομικό Πρόσωπο διοικείται από Διοι¬ 
κητικό Συμβούλιο το οποίο ορίζεται με απόφαση του Δη¬ 
μοτικού Συμβουλίου. 

Η θητεία των μελών του Διοικητικού Συμβουλίου ακο¬ 
λουθεί τη Δημοτική περίοδο. 

5. Το Νομικό Πρόσωπο εκπροσωπείται στα δικαστήρια 
και σε κάθε δημόσια αρχή από τον πρόεδρο του Διοικητι¬ 
κού Συμβουλίου και όταν αυτός απουσιάζει ή κωλύεται 
από τον αντιπρόεδρο. 

6. Από τις διατάξεις της απόφασης αυτής προκαλείται 
δαπάνη ύψους 6.000,00 ευρώ σε βάρος του κρατικού 
προϋπολογισμού και του προϋπολογισμού του Δήμου 
οικ. έτους 2005 και για τα επόμενα οικονομικά έτη δεν 
μπορεί να προσδιορισθεί. 

7. Η παρούσα ισχύει από τη δημοσίευσή της και καταρ- 
γείται κάθε προηγούμενη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Τρίκαλα, 21 Δεκεμβρίου 2004 
Με εντολή Γ ενικού Γ ραμματέα Περιφέρειας 
Η Διευθύντρια 
ΧΡΙΣΤΙΝΑ ΞΑΚΗ 

Αριθ. 18998 (6) 

Τροποποίηση συστατικής πράξηςτηςαμιγούςΔ.Ε. με την 
επωνυμία «Δημοτική Επιχείρηση Πολιτισμού» Δήμου 
Αλμυρού Ν. Μαγνησίας. 

Ο ΓΕΝΙΚΟΣ ΓΡΑΜΜΑΤΕΑΣ 

ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1. Τις διατάξεις των άρθρων 277- 284, 287, 291 και 304 
του Π.Δ. 410/1995, (Δημοτικός και Κοινοτικός Κώδικας). 

2. Τις διατάξεις του Ν. 2503/1997 (περί διοίκησης, ορ¬ 
γάνωσης, στελέχωσης της Περιφέρειας, ρύθμιση θεμά¬ 
των για την Τοπική Αυτοδιοίκηση κ.α. διατάξεις). 

3. Τις διατάξεις του άρθρου 27 Ν. 2081/1992 με τις οποί¬ 
ες προστέθηκε νέο άρθρο 29 Α στο Ν. 1558/1985 οι οποί¬ 
ες ρυθμίζουν τον έλεγχο των δαπανών που προκαλούν οι 
κανονιστικές διοικητικές πράξεις. 

4. Τηναριθμ. 161238/2001 απόφαση του Γενικού Γραμ¬ 
ματέα Περιφ. Θεσσαλίας (εξουσιοδότηση Προϊσταμένου 
Δ/νσης Τοπ. Αυτ/σης και Δ/σης Μαγνησίας για υπογραφή 
εγγράφων). (ΦΕΚ. 597/τ.β/21.5.2001). 

5. Την αριθμ. 11991/2.6.1996 απόφαση του Αναπλ. Πε- 
ριφ. Δ/ντή Μαγνησίας (ΦΕΚ. 853/τ.β/16.9.1996) με την 
οποία συστήθηκε η Δημοτική Επιχείρηση Πολιτισμού στον 
Δήμο Αλμυρού, όπως τροποποιήθηκε μεταγενέστερα. 

6. Την αριθμ. 258/200 απόφαση του Δημοτικού Συμβου¬ 
λίου Αλμυρού, αποφασίζουμε: 

Τροποποιούμε και συμπληρώνουμε την αριθμ. 
11991/2.6.1996 απόφαση του Αναπλ. Περιφ. Δ/ντή Μα¬ 
γνησίας (ΦΕΚ. 853/τ.β/16.9.1996) με την οποία συστήθη¬ 
κε η Δημοτική Επιχείρηση Πολιτισμού του Δήμου Αλμυ¬ 
ρού, όπως τροποποιήθηκε μεταγενέστερα, ως προ της 
παράγραφο 6 α (Περιουσιακά στοιχεία) ως εξής: 

Άρθρο 6 

α) Παραχωρείται η χρήση για μια εικοσαετία (20) του 
κτιρίου που βρίσκεται στο Νότιο άκρο της πόλης στη θέ¬ 
ση «Ξηριάς» και συγκεκριμένα του Πολιτιστικού Κέντρου 
εμβαδού 500 τ.μ. 

Ακροτελεύτιο άρθρο - Κάλυψη δαπάνης 

Με την παρούσα απόφαση δεν προκαλείται δαπάνη σε 
βάρος του Προϋπολογισμού Δήμου οικονομικού έτους 
2004. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Βόλος, 22 Δεκεμβρίου 2004 

Με εντολή Γενικού Γραμματέα Περιφέρειας 
Η Προϊσταμένη Δ/νσης 
ΔΝΑΗ ΧΡΙΣΤΟΓΙΑΝΝΗ 

-♦- 

Αριθ.τ.τ. 19384 (7) 

Σύσταση Διαδημοτικής Επιχείρησης με την επωνυμία 
«Περιβαλλοντική Διαδημοτική Επιχείρηση (ΠΕ.Δ.Ε) 
Βόρειας Φθιώτιδας Δήμων Δομοκού, Θεσσαλιώτιδας 
και Ξυνιάδας, Νομού Φθιώτιδας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις των άρθρων: 


α) 277 έως 285, 291 και 304 του Π.Δ/τος 410/1995 
(Δ.Κ.Κ.), όπως ισχύουν μέχρι σήμερα. 

β) 5 της αριθ. 25027/1984 Απόφασης του ΥΠΈΣ. (Φ.Ε.Κ. 
Β'244). 

γ) 27 του Ν. 2081/1992 (ΦΕΚ ΑΊ54) με το οποίο προ¬ 
στέθηκε νέο άρθρο 29Α στο Ν.1558/1985 (ΦΕΚ ΑΊ37) 
σχετικά με τον έλεγχο των δαπανών που προκαλούν οι κα¬ 
νονιστικές διοικητικές πράξεις. 

2. Την αριθ. 1100/11.9.1998 απόφασή μας, με την οποία 
μεταβιβάστηκε το δικαίωμα υπογραφής «Με Εντολή Γ ενι¬ 
κού Γ ραμματέα στο Διευθυντή Αυτοδιοίκησης και Αποκέ¬ 
ντρωσης (ΦΕΚ ΒΊ 79/25.2.1998). 

3. Την αριθ. 8/89/2004 απόφαση του Δημοτικού Συμ¬ 
βουλίου Δήμου Δομοκού Νομού Φθιώτιδας, «Περί Σύστα¬ 
σης Περιβαλλοντικής Διαδημοτικής Επιχείρησης (ΠΕ.ΔΕ) 
Βόρειας Φθιώτιδας, με την οποία τροποποιήθηκε η αριθ. 
7/72/2004, όμοια απόφασή του. 

4. Την αριθ. 137/2004 απόφαση του Δημοτικού Συμβου¬ 
λίου Δήμου Θεσσαλιώτιδας Νομού Φθιώτιδας «Περί Σύ¬ 
στασης Περιβαλλοντικής Διαδημοτικής Επιχείρησης 
(ΠΕ.ΔΕ) Βόρειας Φθιώτιδας, με την οποία τροποποιήθηκε 
η αριθ. 81/2004 όμοια απόφασή του. 

5. Την αριθ. 212/2004 απόφαση του Δημοτικού Συμβου¬ 
λίου Δήμου Ξυνιάδας Νομού Φθιώτιδας «Περί Σύστασης 
Περιβαλλοντικής Διαδημοτικής Επιχείρησης (ΠΕ.ΔΕ) Βό¬ 
ρειας Φθιώτιδας, αποφασίζουμε: 

1. Συνιστούμε Διαδημοτική Επιχείρηση με την επωνυμία 
«Περιβαλλοντική Διαδημοτική Επιχείρηση (ΠΕ.ΔΕ) Βό¬ 
ρειας Φθιώτιδας», Δήμων Δομοκού, Θεσσαλιώτιδας και 
Ξυνιάδας, ως νομικό πρόσωπο ιδιωτικού δικαίου, το 
οποίο διέπεται από τις διατάξεις των άρθρων 277 έως 
285,291 και307του Π.Δ. 410/1995 (Δ.Κ.Κ.) και 5της αριθ. 
25027/1984 Απόφασης του ΥΠΈΣ. 

2. Σκοπός της Επιχείρησης είναι: 

α) Η λειτουργία και διαχείριση του ΧΥΤΑ Δομοκού. 

β) Η λειτουργία και διαχείριση των υφιστάμενων σφα¬ 
γείων του Δήμου Δομοκού. 

γ) Η κατασκευή, λειτουργία και διαχείριση σφαγείων σε 
χώρο που παραχώρησε το Ελληνικό Δημόσιο στο Δήμο 
Δομοκού για το σκοπό αυτό. 

3. Η διάρκεια της Επιχείρησης είναι εκατό (100) έτη. 

4. Έδρα της Επιχείρησης ορίζεται η έδρα του Δήμου 
Δομοκού. 

5. Η Επιχείρηση διοικείται από 11 μελές Διοικητικό Συμ¬ 
βούλιο, τα μέλη του οποίου θα ορίζονται με τους αναπλη¬ 
ρωτές τους, από τα οικεία Δημοτικά Συμβούλια. 

Ο Πρόεδρος και ο Αντιπρόεδρος εκλέγονται από το Δι¬ 
οικητικό Συμβούλιο μεταξύ των μελών του. 

Η σύνθεση του Διοικητικού Συμβουλίου έχει ως εξής : 

- Τέσσερα (4) μέλη θα ορίζει ο Δήμος Δομοκού. 

- Τρία (3) μέλη θα ορίζει ο Δήμος Θεσσαλιώτιδας. 

- Τρία (3) μέλη θα ορίζει ο Δήμος Ξυνιάδας. 

-Ένας (1) εκπρόσωπος των εργαζομένωντης Επιχείρη¬ 
σης, αν αυτή απασχολεί περισσότερους από είκοσι (20) 
εργαζόμενους, ενώ σε αντίθετη περίπτωση, το ένα (1) μέ¬ 
λος θα προέρχεται από τον Εμπορικό Σύλλογο του Δήμου 
Δομοκού. 

Στο Διοικητικό Συμβούλιο μπορούν να συμμετέχουν 
εκτός από τους Δημάρχους και τους Δημοτικούς Συμ¬ 
βούλους και Δημότες ή κάτοικοι των Δήμων Δομοκού, 
Θεσσαλιώτιδας και Ξυνιάδας που έχουν σχέση με τις δρα¬ 
στηριότητες της Επιχείρησης. 

Η θητεία του Διοικητικού Συμβουλίου ακολουθεί τη Δη¬ 
μοτική περίοδο. 

6. Το Κεφάλαιο της Επιχείρησης ορίζεται σε σαράντα 
τέσσερις χιλιάδες Ευρώ (44.000,00 Ευρώ) και καταβάλ¬ 
λεται από τους Ο.Τ.Α. που συμμετέχουν στην Επιχείρηση 
ως εξής: 

Δήμος Δομοκού 16.720,00 Ευρώ με ποσοστό 38% 
Δήμος Θεσσαλιώτιδας 14.080,00 Ευρώ με ποσοστό 
32% 

Δήμος Ξυνιάδας 13.200,00 Ευρώ με ποσοστό 30% 

7. Πόροι - Περιουσιακά Στοιχεία 

Οι πόροι της Επιχείρησης προέρχονται από: 
α)Έσοδα από την εκμετάλλευση του ΧΥΤΑ. 
β)Έσοδα από την εκμετάλλευση των σφαγείων. 
γ)Έσοδα από κάθε άλλη νόμιμη Επιχειρηματική δρα¬ 
στηριότητα της Επιχείρησης. 

δ)Έσοδα από κάθε είδους εισφορές, δωρεές, κληρονο¬ 
μιές & επιχορηγήσεις. 

Στην Επιχείρηση, ο Δήμος Δομοκού διαθέτει προς χρή¬ 
ση το χώρο του ΧΥΤΑ, τα μηχανήματα που αγοράσθηκαν 
για λογαριασμό και των άλλων Δήμων για τη λειτουργία 
του ΧΥΤΑ, τη χρήση των υφιστάμενων σφαγείων και το 
χώρο ανέγερσης αυτών. Οι τρεις Δήμοι από κοινού και 
κατά αναλογία της συμμετοχής τους στην Επιχείρηση, θα 
καλύψουν την ίδια συμμετοχή τους. 

8. Σύσταση Διαδημοτικού Οργάνου (Δ.Ο.) 

Συστήνεται διαδημοτικό όργανο που αποτελείται από 

εννέα (9) μέλη, τρία (3) από κάθε συμμετέχονταΔήμο, μα¬ 
ζί με τους αναπληρωτές τους, το οποίο ασκεί τις αρμο¬ 
διότητες που προβλέπονται από τις συνδυαζόμενες δια¬ 
τάξεις των άρθρων 277 έως 285 του Π.Δ/τος 410/1995 
(Δ.Κ.Κ.) και 5 (παρ. 9-14)τηςαριθ. 25027/1984 απόφασης 
ΥΠ.ΕΣ. 

Εκπρόσωποι κάθε συμμετέχοντα ΟΤΑ, στο όργανο αυ¬ 
τό, είναι οι Δήμαρχοι ή οι οριζόμενοι από αυτούς αναπλη¬ 
ρωτές τους. 

Τα υπόλοιπα μέλη του οργάνου αυτού, ορίζονται από 
τον κάθε Δήμο με απόφαση του αντίστοιχου Δημοτικού 
Συμβουλίου. 

Η πρώτη σύγκληση του διαδημοτικού οργάνου για την 
εκλογή Προέδρου και Αντιπροέδρου, γίνεται από το Δή¬ 
μαρχο του Δήμου με το μεγαλύτερο πληθυσμό και η εκλο¬ 
γή αυτών, γίνεται μεταξύ των μελών του. 

Η θητεία του οργάνου ακολουθεί τη θητεία της Δημοτι¬ 
κής Αρχής. 

9. Διάλυση - Εκκαθάριση της Επιχείρησης 
Η Επιχείρηση διαλύεται: 

α) Όταν λήξει η διάρκειά της χωρίς να παραταθεί. 
β) Με απόφαση του Διαδημοτικού Οργάνου, που λαμ- 
βάνεται με την πλειοψηφία των 2/3 των μελών του. 
γ) Σε περίπτωση πτώχευσης 

δ) Σε κάθε άλλη περίπτωση που προβλέπεται από τις 
διατάξεις του άρθρου 5 (παρ. 8) της αριθ. 25027/1984 
Απόφασης ΥΠ.ΕΣ. 

Τη διάλυση της Επιχείρησης ακολουθεί η εκκαθάριση. 


Εκτός από την περίπτωση της πτώχευσης, η εκκαθάριση 
γίνεται από εκκαθαριστές που ορίζονται από το Δ.Ο., το 
οποίο εγκρίνει τους λογαριασμούς της εκκαθάρισης. 

Μετά την εκκαθάριση της περιουσίας της επιχείρησης, 
όσα περιουσιακά στοιχεία απομένουν περιέρχονται ανα¬ 
λογικά, στους Δήμους που τη συνέστησαν. 

10. Αποχώρηση Δήμου ή συμμετοχή νέου μέλους στην 
Επιχείρηση γίνεται με απόφασητου Δημοτικού Συμβουλί¬ 
ου του οικείου Δήμου, με αποφάσεις των Δημοτικών Συμ¬ 
βουλίων των οικείων Δήμων που συμμετέχουν στην Επι¬ 
χείρηση και έχουν αθροιστικά ποσοστό συμμετοχής στο 
κεφάλαιό της, περισσότερο από πενήντα (50%), με από¬ 
φαση του Δ.Ο και με πράξη του Γ ενικού Γ ραμματέα Περι¬ 
φέρειας Στερεός Ελλάδας. 

Ακροτελεύτιο άρθρο 

Από τις διατάξεις των ανωτέρω αποφάσεων, προκαλεί- 
ται δαπάνη σε βάρος του Προϋπολογισμού ενός εκάστου 
ΟΤΑ ως εξής: 

1. Δαπάνη συνολικού ποσού 16.720,00 Ευρώ, σε βάρος 
του Δήμου Δομοκού, για το οικονομικό έτος 2004, η οποία 
θα βαρύνει τον κωδικό Κ.Α 211.9ε, & καμία άλλη δαπάνη, 
για καθένα από τα επόμενα τέσσερα (4) οικονομικά έτη, 
2005, 2006, 2007 & 2008. 

2. Δαπάνη συνολικού ποσού 14.080,00 Ευρώ, σε βάρος 
του Δήμου Θεσσαλιώτιδας, για το οικονομικό έτος 2004, 
η οποία θα βαρύνει τον κωδικό Κ.Α. 05/153.1 ζ, & καμία άλ¬ 
λη δαπάνη, για καθένα από τα επόμενα τέσσερα (4) οικο¬ 
νομικά έτη, 2005, 2006, 2007 και 2008. 

3. Δαπάνη συνολικού ποσού 13.200,00 Ευρώ, σε βάρος 
του Δήμου Ξυνιάδας, γιατο οικονομικό έτος 2004, η οποία 
θα βαρύνει τον κωδικό Κ.Α 2/212.9.7, & καμία άλλη δαπά¬ 
νη, για καθένα από τα επόμενα τέσσερα (4) οικονομικά 
έτη, 2005, 2006, 2007 & 2008. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λαμία, 23 Δεκεμβρίου 2004 

Με εντολή Γ ενικού Γ ραμματέα Περιφέρειας 
Ο Προϊστάμενος Διεύθυνσης 
Γ. ΜΙΧΑΣ 

-*- 

( 8 ) 

Χορήγηση άδειας άσκησης επαγγέλματος Κοινωνικού 

Λειτουργού στην ΠΑΤΣΗ ΣΤΑΜΑΤΙΑΤΟΥ ΕΥΑΓΓΕΛΟΥ. 

Ο ΝΟΜΑΡΧΗΣ ΜΑΓΝΗΣΙΑΣ 

Με την αρ. 4340/20.12.2004 απόφαση του Νομάρχη 
Μαγνησίας χορηγείται στην ΠΑΤΣΗ ΣΤΑΜΑΤΙΑ ΤΟΥ ΕΥ¬ 
ΑΓΓΕΛΟΥ άδεια άσκησης επαγγέλματος Κοινωνικού Λει¬ 
τουργού. 

Με εντολή Νομάρχη 

Ο Διευθυντής κ.α.α. 

Β. Β ΑΣ ΙΔΟΥ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




